તેમને જયારે એમ પૂછવામાં આવ્યું કે દાઉદ ઈબ્રાહીમ જેવા ભાગેડું અને સઈદ પાકિસ્તાનમાં ખૂબ એશોઆરામથી જીવી રહ્યાં છે ત્યારે જવાબમાં રાઠોડે સ્પષ્ટપણે કહી દીધું કે તેમણે કયારેય એ વિચારવાની ભૂલ ન કરવી કે ભારત તેમના વિશે કંઈ વિચારતું નથી. સરકાર આ આરોપીઓ સામે સામ, દામ, દંડ, ભેદ જેવા તમામ હથિયારો અપનાવશે. રાઠોરને પૂછવામાં આવ્યું હતું કે સરકારે અત્યાર સુધી પાકિસ્તાનમાં છૂપાઈ બેઠેલા આ આરોપી માટે ડોઝિયર આપ્યાં સિવાય સરકારે કંઈ કર્યું નથી ત્યારે તેમણે કહ્યું હતું કે ડોઝિયર સિવાય પણ સરકાર અન્ય રસ્તા અજમાવશે.